и 55.
 (54)
 По отношение на първата група Комисията отбеляза, че тя има едно търговско дружество, което е дружеството майка, и двама производители износители, като и трите дружества са разположени в едни и същи помещения в Китай. Също така Комисията отбеляза, че индивидуалният допълнителен код по ТАРИК (със ставка на митото от 17,9 %) е бил определен само за дружеството майка. Тъй като допълнителните кодове по ТАРИК трябва да се определят за производителите износители, сега е целесъобразно Комисията да прехвърли допълнителния код по ТАРИК от търговското дружество майка на двамата производители износители от групата съгласно член 2, параграф 1 и член 9, параграф 5 от основния регламент.
 (55)
 Във втората група, която също имаше друго свързано дружество със собствен индивидуален допълнителен код по ТАРИК (със ставка на митото от 17,9 %), Комисията отбеляза систематично невярно деклариране на произхода по време на проверката, която извърши на склада. Служителите са опаковали разглеждания продукт във вътрешни и външни кутии, на които е била отпечатана заблуждаваща информация относно държавата на произход и производителя. Посочената държава на произход е била Сингапур, а производителят — дружество, разположено в същата държава. Поръчката за покупка е била получавана от търговец, установен в Хонконг. Самата пратка е била предназначена за трета държава извън ЕС, където също са били в сила антидъмпингови мерки във връзка със съдовете и приборите за сервиране с произход от Китай. В помещенията на дружествата Комисията провери всички подкрепящи документи във връзка с някои избрани експортни продажби за Съюза и анализира освен това данните за износа от Сингапур за Съюза. Комисията не успя да установи такова неправомерно поведение във връзка с експортните продажби за ЕС. Поради това, при липсата на доказателства за измама по отношение на пазара на ЕС, Комисията заключи, че стоките, произведени от двамата производители износители и предназначени за ЕС, са правилно декларирани с произход от Китай, и по този начин не заобикалят приложимите антидъмпингови мита на ЕС.
 (56)
 Следователно е целесъобразно да се предвиди, че 18 от 19-те производители износители, които представиха пълни отговори на въпросниците и в чиито помещения бяха извършени посещения, запазват митото си от 17,9 %. Освен това за един от тези 19 производители износители, както е посочено в съображение 54, е целесъобразно Комисията да прехвърли допълнителния код по ТАРИК от търговското дружество майка на двамата производители износители от групата съгласно член 2, параграф 1 и член 9, параграф 5 от основния регламент.
 2.4. Промяна в схемите на търговия
 2.4.1. Степен на съдействие и определяне на търговския обем в Китай
 (57)
 В скорошния преглед с оглед изтичане на срока на действие на мерките Комисията анализира развитието на обема на вноса от КНР в Съюза, като се опря на данните от Евростат, които предоставят информация на ниво отделни държави. В настоящото разследване във връзка със заобикаляне на мерките беше необходимо да се направи оценка на данните за конкретни дружества. Тези данни са на разположение в базата данни, създадена съгласно член 14, параграф 6 от основния регламент. В нея се събират данните, които държавите членки докладват на Комисията всеки месец относно вноса